b'\n_START_ARTICLE_\nNaravne enote\n_START_PARAGRAPH_\nNaravne enote so dolo\xc4\x8dene tako, da so nekatere fizikalne konstante (zanje predvidevamo, da so prave konstate) normalizirane na 1 (njihova vrednost postane enaka 1 in nimajo razse\xc5\xbenosti). Pojem naravnih enot je osnovan na zamisli, da so meter, sekunda, kilogram itd. umetne enote, ki si jih je izmislil \xc4\x8dlovek. Zaradi tega so vpeljali naravne enote, ki dolo\xc4\x8dene fizikalne konstante postavljajo enake vrednosti 1. S tem se veliko izrazov za fizikalne koli\xc4\x8dine poenostavi. Zgled: kadar postavimo, da je c = 1, to pomeni, da enoto za dol\xc5\xbeino spremenimo tako, da je ta enaka poti, ki jo svetloba naredi v eni sekundi. Pri tem pa sekunda ostane tak\xc5\xa1na kot je bila definirana.'